b'\n_START_ARTICLE_\nJ\xc4\x97na\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 J\xc4\x97nos miestas dokumentuose pamin\xc4\x97tas 1182 m. XI am\xc5\xbeiuje tai buvo lord\xc5\xb3 Lobdeburg\xc5\xb3 buvein\xc4\x97, bet v\xc4\x97liau miestas tapo nepriklausomu prekybos miestu su savais \xc4\xafstatymais. Ekonomika buvo paremta vyno gamyba. 1286 m. J\xc4\x97noje \xc4\xafsik\xc5\xabr\xc4\x97 Dominikon\xc5\xb3, o 1301 m. \xe2\x80\x93 Cisters\xc5\xb3 vienuolynas. 1331 m. J\xc4\x97na tapo pavaldi Meiseno markai. Nuo 1423 m. priklaus\xc4\x97 Saksonijos kunigaik\xc5\xa1tystei. 1523 m. mieste paplito Reformacija; tais metais miestie\xc4\x8diai atakavo mieste esan\xc4\x8dius vienuolynus. 1548 m. \xc4\xafkurtas J\xc4\x97nos universitetas, XVIII am\xc5\xbeiuje tap\xc4\x99s did\xc5\xbeiausiu ir \xc4\xaf\xc5\xbeymiausiu vokie\xc4\x8di\xc5\xb3 \xc5\xbeem\xc4\x97se. J\xc4\x97na tapo idealistin\xc4\x97s filosofijos ir ankstyvojo Romantizmo centru._NEWLINE_1806 m. spalio 14 dien\xc4\x85 Napoleono vadovaujama pranc\xc5\xabz\xc5\xb3 kariuomen\xc4\x97 \xc4\xafveik\xc4\x97 Pr\xc5\xabsijos kariuomen\xc4\x99 Jenos m\xc5\xab\xc5\xa1yje, po kurio J\xc4\x97noje vyko stiprus pasiprie\xc5\xa1inimas pranc\xc5\xabz\xc5\xb3 vald\xc5\xbeiai, kai kurie miestie\xc4\x8diai vienijosim steig\xc4\x97 b\xc5\xabrius. XIX am\xc5\xbeiaus pabaigoje, kai buvo nutiestas gele\xc5\xbeinkelis palei Zal\xc4\x97s up\xc4\x99 (Saalbahn) i\xc5\xa1 Hal\xc4\x97s-Leipcigo \xc4\xaf Niurneberg\xc4\x85, J\xc4\x97na tapo optikos ir stiklo gamybos centru. J\xc4\x97noje susik\xc5\xabr\xc4\x97 garsi optikos \xc4\xafmon\xc4\x97 Carl Zeiss AG._NEWLINE_1920 m. J\xc4\x97na tapo Tiuringijos dalimi. 1926 m. Jenoje pastatytas pirmasis \xc5\xa1iuolaikinis planetariumas pasaulyje. Per Antr\xc4\x85j\xc4\xaf Pasaulin\xc4\xaf kar\xc4\x85 J\xc4\x97na buvo stipriai bombarduojama amerikie\xc4\x8di\xc5\xb3 bei brit\xc5\xb3 oro paj\xc4\x97g\xc5\xb3. 1949 m. miestas atiteko Vokietijos Demokratin\xc4\x97s Respublikos dalimi ir atiteko Geros apskri\xc4\x8diai. 1990 m. (po Vokietijos susivienijimo) J\xc4\x97na v\xc4\x97l atiteko Tiuringijai.\n_START_SECTION_\nEkonomika\n_START_PARAGRAPH_\nJ\xc4\x97na yra pramon\xc4\x97s miestas. Gars\xc4\x97ja farmacijos, optikos ir fotografijos reikmenimis. \xc4\x8cia \xc4\xafsik\xc5\xabr\xc4\x99s garsus optikos \xe2\x80\x9eZeiss" fabrikas. Pramon\xc4\x97 integruojama \xc4\xaf bioinformatikos, biotechnologijos, programin\xc4\x97s \xc4\xafrangos bei fotonikos \xc5\xa1akas.'